Rust (filem digantung)

Rust merupakan sebuah produksi filem Barat Amerika yang digantung buat selama-lamanya pada Oktober 2021 selepas insiden tembakan senjata api, di mana staf sinematografi mereka Halyna Hutchins telah ditembak dan terbunuh secara tidak sengaja setelah tembakan dari sebuah pistol yang dijadikan prop telah dilepaskan oleh Alec Baldwin semasa persediaan untuk sebuah adegan dalam filem itu. Tembakan itu turut mencederakan Souza.

Filem ini ditulis dan diarahkan oleh Joel Souza . Ia dibintangi oleh Alec Baldwin, Travis Fimmel, Brady Noon, Frances Fisher dan Jensen Ackles .

Pelakon 

 Alec Baldwin sebagai Harland Rust
 Travis Fimmel sebagai Fenton "Preacher" Lang
 Brady Noon sebagai Lucas
 Frances Fisher sebagai ibu saudara Lucas
 Jensen Ackles sebagai US Marshal Wood Helm
 Devon Werkheiser

Produksi 
Pada Mei 2020, telah diumumkan bahawa Alec Baldwin akan menerbitkan dan membintangi Rust, sebuah filem bergenre Barat berdasarkan cerita yang dicipta bersama penulis dan pengarah Joel Souza .  Baldwin memberitahu The Hollywood Reporter bahawa beliau sangat gembira dapat bekerjasama dengan Souza selepas terlepas peluang membintangi Crown Vic (2019). Beliau membandingkan lakon layar dengan filem Unforgiven (1992), dan berkata ia diilhamkan daripada kisah benar. 

Rust dihasilkan dengan bajet $6–7 juta dan telah digambarkan sebagai "projek keghairahan" untuk Baldwin. Hak pengedaran filem itu dijual pada harga $2 juta semasa fasa pra-pengeluaran.  Travis Fimmel, Brady Noon, dan Frances Fisher menyertai barisan pelakon pada September 2021,  manakala Jensen Ackles pada bulan berikutnya.  Produksi melibatkan kira-kira 150 orang kru.   Pengambaran dijadualkan mengambil masa selama 21 hari.   Penggambaran bermula di New Mexico pada 6 Oktober 2021.

Kejadian tembakan 
Pada 21 Oktober 2021, di Ladang Bonanza Creek di Bandar Bonanza, New Mexico, Amerika Syarikat, staf sinematografi, Halyna Hutchins telah terbunuh manakala pengarah, Joel Souza telah tercedera di set pengambaran filem Rust selepas ditembak secara tidak sengaja oleh pelakon ALec Baldwin menggunakan sepucuk pistol yang sepatutnya dijadikan prop bagi salah satu adengan dalam filem ini. Pistol tersebut dikatakan tidak diperiksa keselamatannya dengan teliti.

Kejadian digigit labah-labah
Pada November 2021, beberapa minggu selepas insiden tembakan, seorang lagi kru, Jason Miller telah digigit di lengan oleh labah-labah bertapa coklat semasa menutup set. Miller mengalami nekrosis dan sepsis . Beliau telah dimasukkan ke hospital dan menjalani beberapa pembedahan yang akhirnya berjaya untuk mengelakkan amputasi lengannya.

Rujukan

Pautan luar 

 
Filem Amerika Syarikat